Document ID: /roh_data/filtered/fineweb-2-filterrobots_roh.jsonl.gz/68672

Tom Lüthi ha cuntanschì ses meglier resultat da la stagiun. En il Grond Premi da moto2 da l’Austria è il Svizzer vegnì 9avel. Da sia posiziun in plaz 10 ha Lüthi pers intgins rangs. Silsuenter ha el dentant cumbattì cuntinuadamain da vegnir enavant. L’ultima giada che Lüthi era classifitgà meglier è stà l’october passà a Le Mans. Là era el vegnì 5avel.
Gudagnà il Grond Premi da l’Austria ha il Spagnol Raul Fernandez. Segund è vegnì il Giapunais Ai Ogura e terz il Spagnol Augusto Fernandez.